仲有唔夠一個月就母親節喇! 而今年嘅母親節就係嚟緊嘅5月8日。即係話咁快,過完復活節唔夠一個月就到母親節喇! 大家準備好送咩禮物俾母親大人呢? 母親大人由佢十月懷胎到我地出生成長後,一年365日不辭勞苦咁去照顧我地。就趁一年一次孝敬下一班媽媽們啦!如果仲未諗到嘅話,我地今日推薦十款禮物俾唔同性格同類型嘅媽咪。不妨趁呢個星期復活節有時間,睇吓以下有邊款禮物適合你母親大人啦。
- 貪靚型媽咪
韓國品牌 ELT – EMS 緊膚V臉美容儀 $688
女仔25歲前就要開始保養,如果唔早啲保養,一過25歲先嚟保養就已經太遲。所謂預防勝於治療,平日保養加適當運動同健康生活係必需。而做facial就係會令效果倍增。適逢第5波疫情,冇得去美容院做facial,用家居美容儀喺屋企自己做就最好不過。呢款美容儀主打EMS功能,可以喺面部皮膚型成電流,從而剌激肌肉收縮,達至收緊肌膚效果。機上亦做成滾輪設計,令護膚同時有按摩及放鬆效果,喺保養之餘同時放鬆緊繃嘅面部肌肉同心情。
2. 家庭主婦型媽咪
韓國品牌 – Bebay 最新多功能三合一煮食煲 $598
雖然最近疫情已經緩和咗,但為屋企家人健康著想,喺屋企自己煮都係又慳錢又健康嘅選擇。每日收工返嚟一係買外賣,一係自己煮飯煮麵食。食得多外賣又貴又唔健康,但自己餐餐煮又唔知煮乜好。呢個勁日韓款嘅多功能三合一煮食煲就可以幫你媽咪解決晒所有煩惱。咪睇佢機身細細,原來有成3L容量,仲有可拆洗無塗層內膽,同配有不鏽鋼蒸鍋同坑紋煎盤,早上起身唔駛開大爐就可以蒸燒賣﹑點心做早餐,咁間屋就冇咁熱啦。煮鍋可以用嚟煲湯煲糖水,煎盤就可以用嚟食韓燒,一物多用。
3. 賢妻良母型媽咪
韓國Bebay – 無線手持吸塵器 $548
媽咪又要買餸又要執屋同每日吸塵拖地洗衫煮餸,每日真係少啲時間同慢啲手腳都做唔掂。一部機身輕巧同吸力強嘅吸塵機對媽媽們就如食物同水一樣重要。除咗可以慳返唔少時間,亦都可以慳返唔少力。呢部無線吸塵機用USB充電,但電池容量同吸力就有13,000pa同3,000mAhdi,用標準模式每次可用25分鐘,而強力模式就15分鐘。仲有多款配件同吸咀,吸梳化同櫃底都同樣方便。
4. 戶外型媽咪
日本 Nifty Colors 花花碳輕量迷你傘 $278
媽媽們為咗屋企人食得健康,日日都要出街買餸。踏入四月中,天氣開始又曬又熱,有時就落大雨。外出時有一把又輕巧,又靚,又抗UV同可以遮風擋雨嘅縮骨遮係每日必需。呢把花花日本Nifty Colors輕量迷你傘用極輕量碳材質做遮骨,打開遮身延長直徑有5厘米,而整體重量只有132g,遮布用100%聚酯纖維制造,經UV、PU處理,紫外線阻擋率為99.9%,光線阻擋率為99.9%,能隔熱和阻擋強烈嘅陽光同熱量,咁媽媽們外出買餸都唔駛怕曬黑啦!
5. 貓奴型媽咪
呢款不用多解釋。如果你媽媽鍾意貓,咁佢一定會鍾意呢款Nifty Colors貓貓腳印五折縮骨晴雨兩用遮。同Nifty Colors花花碳輕量迷你傘物料一樣,遮身上印有金色貓腳印圖案,用上超高密度面料,防水程度同耐水擴抗壓效果都極佳。身為一個貓奴,絕對不能抗拒!
6. 運動型媽咪
雖然疫情持續已差不多三年,大家都冇得出國旅行好耐。但香港人嘅適應能力超強,就算冇得離開香港,都可以喺香港搵到假日節目,而呢樣節目,男女老幼都適合。冇錯,我講緊嘅就係行山喇! 大家都知道,行山一定要帶夠水,仲有少量食物。如果加埋相機同遮﹑充電器﹑銀包加穩定器,一個質地耐用﹑容量大﹑多格數同stylish嘅背囊一定唔少得。呢款Doughnut Sturdy 永續海洋系列背囊用上420D Nylonplus® 回收海洋漁網再生尼龍布料,防潑水,仲非常耐磨。內格有水樽同獨立拉鏈電腦位,仲有Rfid信號保護格。背囊亦可變斜揹袋/手提袋, 背面更可套上行李箱拉桿,遲啲旅行開返就可以用嚟出遊用啦!
7. 沈迷煲劇型媽咪
SKG – E3 眼部按摩器 HK$698
最近大部份時間都係在家抗疫,媽咪們除咗做家務外,就係喺屋企煲劇同上網。睇得多電視電腦Mon,好容易雙眼又紅又乾又痛。臨瞓前幫雙眼做吓按摩,聽日瞓醒對眼都精靈好多。呢部SKG-E3眼部按摩器有內置5款按摩模式,可幫助舒緩眼睛浮腫,仲有內置攝氏42度加熱墊,以最適合嘅溫度去緩降眼睛乾澀。按摩器仲內置藍牙楊聲器,咁就可以一邊聽住柔和音樂,一邊按摩雙眼啦。
8. 有鼻敏感嘅媽咪
香港地人煙稠密,加上最近因為疫情,大家留喺屋企嘅時間多咗,屋企人多咗,都會驚空氣傳播同交叉感染。一部細細部嘅可攜式空氣清新機就可以一次過解決兩個問題。呢部Pure Aria可搆式空氣清新用上H13三層醫護級濾網,仲有臭氧除臭及雙波長UV,可過濾PM2.5微粒同殺菌﹑除臭﹑防霉。空氣清新機仲可以隨意加入香薰同有濾網補充裝,咁媽咪喺屋企去到邊都可以擺空氣清新機喺身邊啦。
9. 注重身材嘅媽咪
韓國品牌 ELT – 4D溶脂纖體按摩儀 HK$998
健身室同美容院都分別因為疫情而關閉多時,冇得做運動兼坐喺屋企食住零食睇電視,真係想唔肥都難。加上而家雖然只係四月,但每日平均溫度達到30度以上,如同夏天。大家都唔想著短袖衫短褲時露出肥美體態。解決辦法除咗盡量抽多啲時間喺屋企做吓YouTube運動片之外,用一啲美容儀器扶助吓就可以到令效果事半功倍。呢部韓國品牌 ELT – 4D溶脂纖體按摩儀係模仿專業按摩師按摩手勢,利用360 度雙向旋轉設計,104顆波浪綫型3D滾輪,以每分鐘49000 次360 度還回拍打,刺激肌膚中的纖維原細胞。幫媽咪消除疲勞之餘,仲可以溶脂瘦身﹑提拉收緊。隨機有兩款滾輪,分別用於面部同身體,仲可一邊浸浴一邊做用。
10. 機不離手型媽咪
Casemate – Print系列 – Retro Flowers – IPhone 13 系列 (IPhone 12 Pro Max ) $238
而家個個生活都機不離手,一聚媽媽們亦不例外。手機殼就好似衫一樣,有好多款之外仲可以日日換。而揀手機殼最緊要係又靚又保護性強,花花圖案更加係女仕們嘅首選。呢款Casemate – Print 系列 Retro Flowers iPhone 13機殼係一件式冇鏠設計,令到灰塵冇咁容易藏於機殼同機物開關制同音量制之餘,仲有10英尺跌落同防刮保護,幫媽媽嘅手機做到最佳保護。
相信大家睇完以上推介之後,都會對母親節買咩禮物有少少頭緒。小編每次到要買禮物俾親友時,就會上網搵推介,網上推介真係為我慳返不少揀選禮物嘅時間。希望今次呢篇blog post可以幫助到各位生活上少一啲小煩惱啦。